# Príloha č. 6- Zmluva o dielo-návrh

**Zmluva o dielo**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov

**Čl. 1**

**Zmluvné strany**

* 1. **Objednávateľ :**

Názov: Gemersko-malohontské múzeum

Adresa sídla: Nám. M. Tompu 5, 979 01 Rimavská Sobota

Štatutárny zástupca: PhDr. Oľga Bodorová - riaditeľka

IČO: 35985097

DIČ: 2021459759

Bankové spojenie: SK69 8180 0000 0070 0039 5913

Tel. kontakt: 047/5632741

* 1. **Dodávateľ:**

Obchodné meno:

Adresa sídla:

Zástupca:

IČO:

IČ DPH:

Bankové spojenie:

Tel. kontakt:

**Čl. 2**

**Predmet zmluvy a miesto plnenia**

2.1. Predmetom zákazky je rekonštrukcia okien - dodanie a výmena atypických drevených okien v počte 59 kusov na  historickej budove Gemersko-malohontského múzea v Rimavskej Sobote z dôvodu fyzického opotrebenia. Práce zahŕňajú demontáž jestvujúcich okien v počte 59 ks , z toho 47 ks vrátane žalúzií, demontáž,  úpravu ukotvenia mreží do muriva, ich montáž, opieskovanie a náter 36 mreží, z toho 5 ks mreží rozmeru 3400x2950 cm a 31 ks mreží rozmeru 1200x2200 cm, murárske práce na vysprávke muriva a montáž nových okien vrátane žalúzií a zneškodnenie vzniknutého odpadu.

2.2. Miestom plnenia predmetu zmluvy je Gemersko-malohontské múzeum v Rimavskej Sobote.

**Čl. 3**

**Cena a platobné podmienky**

3.1. Cena za vykonanie diela je cenou, ktorá je uvedená v tejto zmluve a zahŕňa všetky náklady, poplatky a úhrady zhotoviteľa pri vykonávaní celého diela podľa zmluvy.

3.2. Cenu za dielo zaplatí objednávateľ na základe faktúry, vystavenej dodávateľom po odovzdávaní diela ako celku.

3.3. Objednávateľ zaplatí dodávateľovi v prípade výskytu drobných chýb a nedorobkov (nebrániacich užívaniu zmluvného diela) sumu krátenú o čiastku vo výške 10% z ceny diela bez DPH. Po odstránení drobných chýb a nedorobkov dodávateľom bude zadržaná suma objednávateľom uhradená a to do 14 kalendárnych dní.

3. 4. O odstránení prípadných drobných chýb a nedorobkov bude spísaný osobitný protokol, ktorý vypracuje dodávateľ.

3.5. Splatnosť faktúry je 30 kalendárnych dní od dátumu jej preukázateľného doručenia do sídla objednávateľa.

3.6. Za správne vyčíslenie sadzby DPH (dane z pridanej hodnoty) podľa zákona č. 222/2004 Z. z. o dani z pridanej hodnoty v znení neskorších predpisov zodpovedá dodávateľ v plnom rozsahu.

3.7. Cena za plnenie predmetu tejto zmluvy je dohodnutá medzi objednávateľom a dodávateľom dohodou o cene v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov, ktorá bola v rámci prieskumu trhu vyhodnotená objednávateľom ako najnižšia. Za splnenie predmetu zmluvy uvedeného v odseku 2.1. tejto zmluvy sa objednávateľ zaväzuje zaplatiť dodávateľovi sumu vo výške

**Cena bez DPH**

**DPH 20 %**

**Cena s DPH**

**Slovom :**

**Čl. 4**

**Termín plnenia a odovzdania diela**

4.1. Riadnym a úplným vykonaním diela podľa zmluvy a riadnym splnením všetkých záväzkov dodávateľa podľa zmluvy sa rozumie odovzdanie diela objednávateľovi na základe odovzdávacieho protokolu, ktorý vypracuje zhotoviteľ.

4.2. Dodávateľ je povinný bez zbytočného odkladu, a to najneskôr do 3 kalendárnych dní písomne informovať objednávateľa o vzniku akejkoľvek skutočnosti, ktorá bráni alebo sťažuje realizáciu diela, a ktorá by mohla mať vplyv na termíny vykonania diela.

4.3. Termín realizácie predmetu zmluvy je 3**1.** **august 2018.**

4.4. V prípade vzniku nepredvídaných administratívne – právnych alebo technických dôvodov alebo z dôvodov nezavinených priamo odberateľom a ani dodávateľom, môže sa odberateľ s dodávateľom dohodnúť na zmene termínu plnenia predmetu zmluvy, pričom táto dohoda sa musí vykonať v písomnej forme.

**Čl. 5**

**Práva a povinnosti dodávateľa**

5.1. Povinnosťou dodávateľa je zameranie skutočných rozmerov jednotlivých predmetných otvorov pred zadaním do výroby.

5.2. Dodávateľ je povinný do 7 dní od uzatvorenia zmluvy o dielo predložiť vzorky jednotlivých profilov. Objednávateľ si vyhradzuje právo zrealizovať kontrolný rez krídla a rámu vytypovaného okna za účelom zistenia dodržania požadovaných parametrov.

5.3. Dodávateľ sa zaväzuje pre objednávateľa zhotoviť kompletné dielo na kľúč, bez akýchkoľvek technických nedostatkov a to vo vlastnom mene a na vlastnú zodpovednosť, pri dodržaní predpísaných kvalitatívnych a technických podmienok.

5.4. Dodávateľ sa zaväzuje použiť na vykonanie diela tovar, materiál a zariadenia, ktoré budú spĺňať kritériá a štandard požadovaný objednávateľom.

5.5. Dodávateľ nie je oprávnený pri realizácii diela použiť náhradné materiály a výrobky oproti vypracovanej cenovej ponuke.

5.6. Dodávateľ sa zaväzuje:

1. pri plnení tejto zmluvy postupovať s odbornou starostlivosťou, dodržiavať všeobecne záväzné predpisy, technické normy a podmienky tejto zmluvy;
2. riadiť sa východiskovými podkladmi a pokynmi objednávateľa, prípadnými zápismi a dohodami zástupcov obidvoch zmluvných strán;
3. odovzdať predmet zmluvy v dohodnutom termíne a rozsahu;
4. informovať odberateľa o všetkých zistených okolnostiach, ktoré by mohli tvoriť prekážky v plnení predmetu zmluvy, resp. ovplyvniť kvalitu a rozsah predmetu plnenia tejto zmluvy;
5. plniť predmet zmluvy na vlastné nebezpečenstvo, dodržiavať všetky povinnosti vyplývajúce z predpisov pre PO a BOZP, hygienických a ekologických predpisov a až do odovzdania predmetu zmluvy zabezpečiť ochranu hmotných prostriedkov s ním súvisiacich pred poškodením a odcudzením.
	1. Dodávateľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na stavenisko.

5.8. Dodávateľ je povinný zabezpečiť pred poškodením zariadenie objednávateľa, ktoré sa nachádza v priamom dotyku stavebných prác.

* 1. Dodávateľ je povinný odovzdať objednávateľovi certifikáty na použité materiály a zariadenia pred ich zabudovaním do diela v zmysle platných právnych predpisov.
	2. Dodávateľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie diela.
	3. Dodávateľ sa zaväzuje, že pred realizáciou jednotlivých častí diela predloží a odovzdá objednávateľovi na schválenie vzorky materiálov, výrobkov, alebo iných náležitostí, ktoré budú použité pri realizácii diela.
	4. Pred zahájením prác je dodávateľ povinný odovzdať objednávateľovi menný zoznam pracovníkov, ktorí budú vykonávať dielo aj v prípade ich výmeny.
	5. Dodávateľ je povinný kedykoľvek, na vyžiadanie zodpovedného pracovníka objednávateľa, predložiť ku kontrole všetky požadované doklady z oblasti BOZP, PO a hygieny práce týkajúce sa činnosti dodávateľa.

5.15. Dodávateľ je povinný udržiavať na stavbe poriadok a čistotu, ako aj odstraňovať odpady a nečistoty vzniknuté z jeho činnosti. Dodávateľ je povinný dokladovať objednávateľovi uskladnenie odpadov podľa všeobecne záväzných právnych predpisov a technických noriem Slovenskej republiky.

5.16. Dodávateľ oznámi objednávateľovi pripravenosť diela k odovzdaniu a prevzatiu najneskôr 5 kalendárnych dní pred jeho odovzdaním.

5.17. Dodávateľ bude zhotovovať práce za plnej prevádzky, a preto je povinný zabezpečiť bezpečnosť zamestnancov.

**Čl. 6**

**Práva a povinnosti objednávateľa**

6.1. Objednávateľ je povinný na základe výzvy dodávateľa prevziať predmet zmluvy aj skôr ako je dohodnutý termín plnenia, pokiaľ mu v tom nebudú brániť objektívne okolnosti.

6.2. Objednávateľ sa zaväzuje:

a) oznámiť dodávateľovi akékoľvek dodatočne zistené dôvody, ktoré by mohli tvoriť prekážky v plnení predmetu zmluvy, resp. ovplyvniť kvalitu a rozsah plnenia predmetu tejto zmluvy;

b) v dohodnutom termíne umožniť prístup dodávateľovi na miesto plnenia predmetu zmluvy ako aj do ostatných priestorov súvisiacich s potrebami pre riadny výkon prác a poskytnúť mu pripojenie k odberu elektrickej energie potrebnej pre použitie elektrického náradia;

c) prevziať tovar v dohodnutom termíne a rozsahu plnenia;

d) zaplatiť za zhotovené dielo cenu dohodnutú podľa ods. 3.7. tejto zmluvy;

e) uplatniť reklamáciu chýb výrobkov u dodávateľa písomne a to bezodkladne po ich zistení.

6.3. Objednávateľ je oprávnený odstúpiť od zmluvy ak dodávateľ neplní kvalitatívne technické parametre alebo podmienky zhotovovania diela určené zmluvou, slovenskými technickými normami a všeobecne záväznými právnymi predpismi Slovenskej republiky.

6.4. Objednávateľ je oprávnený odstúpiť od zmluvy ak aj napriek písomnému upozorneniu objednávateľa dodávateľ pokračuje v chybnom plnení alebo ak v primeranej lehote určenej na odstránenie chyby, chybu diela neodstránil.

6.5. Objednávateľ je oprávnený odstúpiť od zmluvy ak dodávateľ bez kvalifikovaných dôvodov neprevezme stavenisko, nedokáže zhotoviť dielo riadne a včas alebo zastaví práce na diele pred jeho dokončením.

6.6. Objednávateľ je oprávnený odstúpiť od zmluvy ak sa voči dodávateľovi vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté vyrovnávacie konanie alebo ak dodávateľ vstúpil do likvidácie.

6.7. Objednávateľ je oprávnený odstúpiť od zmluvy ak sa dodávateľ dostane do omeškania s akoukoľvek lehotou vykonávania diela uvedenou v podrobnom harmonograme realizácie diela, o viac ako 10 (slovom: desať) kalendárnych dní.

**Čl. 7**

**Záručná doba a reklamácie**

7.1. Záručná doba začína plynúť v deň nasledujúci po dni podpísania odovzdávacieho protokolu a trvá päť rokov. V prípade výskytu drobných chýb a nedorobkov sa záručná doba počíta odo dňa podpisu protokolu o odstránení drobných chýb a nedorobkov.

7.2. Počas záručnej doby má objednávateľ právo požadovať a dodávateľ povinnosť odstrániť chyby diela na náklady dodávateľa v lehote najneskôr do 7 kalendárnych dní odo dňa písomnej (listom alebo e-mailom) reklamácie chyby objednávateľom dodávateľovi.

7.3. Ak dodávateľ neodstráni chyby diela v dohodnutom termíne alebo neodstráni chyby diela správne, objednávateľ je oprávnený zabezpečiť odstránenie chýb diela prostredníctvom tretej osoby, a to na náklady dodávateľa.

7.4. Objednávateľ sa zaväzuje, že reklamáciu chyby diela uplatní bezodkladne po jej zistení, a to písomnou formou alebo e-mailom dodávateľovi.

7.5. Záručná doba neplynie po dobu, po ktorú objednávateľ nemôže dielo užívať pre jeho chyby, za ktoré zodpovedá dodávateľ. V prípade, že pri odstraňovaní chýb došlo k výmene jednotlivých častí za nové, tak pre nové časti diela začína plynúť nová záručná doba.

7.6. Zhotoviteľ je povinný chrániť dielo počas jeho realizácie a zabezpečiť hotové časti diela ochrannými prostriedkami tak, aby nedošlo k jeho zničeniu, poškodeniu alebo znehodnoteniu do doby odovzdania diela objednávateľovi.

**Čl. 8**

**Odovzdanie diela**

8.1. Objednávateľ nie je povinný prevziať vykonané dielo, ktoré má chyby brániace riadnemu prevádzkovaniu diela. Za deň odovzdania a prevzatia diela sa považuje deň podpísania protokolu o prevzatí diela oboma zmluvnými stranami.

8.2. V prípade zistených chýb a nedorobkov bude spísaný ich zoznam s uvedením dohodnutých termínov ich odstránenia. V prípade, že chyby a nedorobky budú drobného charakteru, nebrániace riadnemu užívaniu diela, môže objednávateľ prevziať dielo s určením termínu odstránenia takýchto drobných chýba nedorobkov.

8.3. Po ukončení prác na diele, avšak najneskôr do 3 kalendárnych dní po odovzdaní a prevzatí diela je dodávateľ povinný stavenisko úplne vypratať, odstrániť zvyšný materiál, odpady a pod.

**Čl. 9**

**Zmluvné pokuty a penále, náhrada škody**

9.1. Ak dodávateľ alebo jeho dodávateľ alebo subdodávateľ bezdôvodne preruší práce na vykonávaní diela, má objednávateľ právo uplatniť si voči dodávateľovi zmluvnú pokutu vo výške 1 000,€ (slovom: tisíc eur) a to za každý jeden prípad prerušenia.

9.2. Ak sa dodávateľ dostane do omeškania s odovzdaním diela ako celku, objednávateľ má právo požadovať od dodávateľa zmluvnú pokutu vo výške 0,5 % z ceny diela s DPH za každý aj začatý deň omeškania.

9.3. Pokiaľ dodávateľ poruší svoju zmluvnú povinnosť a záväzok, pre ktorej porušenie je objednávateľ oprávnený odstúpiť od tejto zmluvy, zaplatí objednávateľovi zmluvnú pokutu vo výške 10% z ceny diela s DPH.

9.4. V prípade, ak dodávateľ neodstráni v dohodnutom termíne chyby alebo nedorobky diela reklamované objednávateľom počas plynutia záručnej doby zaplatí dodávateľ objednávateľovi zmluvnú pokutu vo výške 250,-€ (slovom: dvestopäťdesiat eur) za každý aj začatý deň omeškania.

9.5. Zmluvná pokuta za nedodržanie termínu vypratania staveniska je 150,-€ (slovom: stopäťdesiat eur) až do termínu úplného vypratania staveniska.

9.6. Ak dodávateľ nevykoná dielo podľa podmienok uvedených v zmluve alebo preruší práce na vykonávaní diela, je objednávateľ oprávnený požadovať od dodávateľa uhradenie všetkých nákladov a škôd, ktoré mu tak preukázateľne vznikli, a to v plnej výške.

9.7. Zaplatením zmluvnej pokuty/zmluvných pokút sa dodávateľ nezbavuje povinnosti vykonať dielo.

9.8. Uplatnením vyššie uvedených sankcií nie je dotknuté právo objednávateľa na náhradu škody spôsobenú omeškaním s odovzdaním diela podľa týchto zmluvných podmienok a právo na náhradu škody spôsobenú na majetku objednávateľa, ktorú preukázateľne spôsobí zhotoviteľ pri realizácii diela.

9.9. Objednávateľ má nárok na náhradu škody v celom jej rozsahu bez ohľadu na to, či ide o škodu, ktorá vznikla v dôsledku porušenia povinnosti dodávateľa, jeho dodávateľov alebo subdodávateľa.

**Čl. 10**

**Záverečné ustanovenia**

10.1. Akékoľvek zmeny tejto zmluvy alebo doplnky k nej musia byť vyhotovené v písomnej forme ako dodatky k zmluve v rovnakom množstve rovnopisov ako je základná zmluva, pričom platnosť nadobudnú po podpise obidvoma zmluvnými stranami.

10.2. Akékoľvek záväzkové právne vzťahy vzniknuté medzi odberateľom a dodávateľom pred nadobudnutím účinnosti tejto zmluvy alebo mimo túto zmluvu sa riadia všeobecným i legislatívno-právnymi predpismi, pokiaľ sa zmluvné strany nedohodnú inak.

10.3. Dodávateľ sa zaväzuje, že bez predchádzajúceho písomného súhlasu objednávateľa neprevedie žiadne záväzky, práva alebo povinnosti vyplývajúce zo zmluvy na žiadnu tretiu osobu.

10.4. Dodávateľ vyhlasuje, že má všetky platné povolenia a licencie, ktoré sú nevyhnutné k zhotoveniu diela a že tieto povolenia a licencie sú postačujúce k tomu, aby mohol začať vykonávanie diela a riadne a včas dielo vykonať.

10.5. Táto zmluva je vyhotovená v štyroch rovnopisoch pre každú zmluvnú stranu, pričom každý z rovnopisov má rovnocennú hodnotu a považuje sa za originál. Každá zmluvná strana dostane dve vyhotovenia.

10.6. Obidve zmluvné strany vyhlasujú, že túto zmluvu uzatvárajú dobrovoľne po dôkladnom oboznámení sa s jej obsahom, nie v stave tiesne za nápadne nevýhodných podmienok a že plne rozumejú dohodnutým zmluvným podmienkam, ktoré prijímajú a zaväzujú sa ich plniť na znak čoho zmluvu podpisujú.

10.7. Táto zmluva nadobúda platnosť po podpise obidvoma zmluvnými stranami a účinnosť deň po zverejnení v Centrálnom registri zmlúv BBSK.

V Rimavskej Sobote, dňa V Rimavskej Sobote, dňa

–––––––––––––––––––––––––––- –––––––––––––––––––––––––––

 za dodávateľa za objednávateľa

 PhDr. Oľga Bodorová